Q4FY23 में नेट प्रॉफिट 83% बढ़कर ₹16,694 करोड़ रहा, ₹11.30 प्रति शेयर डिविडेंड देगी बैंक
SBI Q4FY23 Results Announcement: State Bank of India (SBI) स्टेट बैंक ऑफ इंडिया (SBI) ने 18 मई को अपने Q4FY23 यानी चौथी तिमाही (जनवरी-मार्च) के रिजल्ट्स अनाउंस कर दिए हैं।
स्टेट बैंक ऑफ इंडिया (SBI) ने 18 मई को अपने Q4FY23 यानी चौथी तिमाही (जनवरी-मार्च) के नतीजे घोषित किए। मार्च तिमाही में बैंक का नेट प्रॉफिट साल-दर-साल (YoY) 83.18% बढ़कर 16,694.51 करोड़ रुपए रहा।
पिछले साल की समान तिमाही में बैंक को 9,113.53 करोड़ रुपए का मुनाफा हुआ था। वहीं तिमाही आधार पर बैंक का नेट प्रॉफिट 17.52% बढ़ा है। SBI के बोर्ड ने 11.30 रुपए प्रति शेयर डिविडेंड देने का भी ऐलान किया है। डिविडेंड की पेमेंट डेट 14 जून तय की गई है।
इंटरेस्ट इनकम 92,951 करोड़ रही
SBI की Q4FY23 में इंटरेस्ट इनकम 31% बढ़कर 92,951.06 करोड़ रुपए रही, जबकि एक साल पहले की समान तिमाही में यह 70,733.25 करोड़ थी। बैंक का नेट NPA रेश्यो QoQ 0.77% और YoY 1.02% से सुधरकर 0.67% हो गया है। बीती तिमाही में NPA के एवज में बैंक की प्रोविजनिंग 54% घटकर 3,315.71 करोड़ रुपए रह गई।
रिजल्ट के बाद SBI का शेयर 1.70% गिरा
पिछले कुछ सालों में बैंक ने बेहतर क्रेडिट ग्रोथ, बैड लोन (NPA) की वसूली और राइट-ऑफ के कारण अपनी बैलेंस शीट को ठीक किया है। रिजल्ट के बाद गुरुवार को SBI का शेयर 1.70% यानी 9.95 रुपए गिरकर 576.35 रुपए पर बंद हुआ।
एक को छोड़ अन्य सभी बड़े बैंकों का मुनाफा बढ़ा 
मार्च तिमाही के लिए अब तक आए नतीजों के मुताबिक, करीब-करीब सभी बड़े बैंकों के मुनाफे में या तो बढ़ोतरी हुई या मोटे तौर पर स्थिरता देखी गई। सिर्फ एक्सिस बैंक को घाटा हुआ क्योंकि इसने मार्च की शुरुआत में सिटी बैंक इंडिया का कंज्यूमर बिजनेस का अधिग्रहण किया था।
बैंकों का मुनाफा दो कारणों से बढ़ रहा
शानदार नतीजे के बावजूद शेयर में गिरावट क्यों?
ज्यादातर बैंकों के नतीजे उम्मीद के अनुरूप रहे। इनके शेयर पहले ही इस उम्मीद में काफी चढ़ चुके थे। ऐसे में नतीजे के दिन मुनाफा वसूली स्वाभाविक है। नतीजे के दिन किसी शेयर में तभी तेजी आती है, जब नतीजे अनुमान से काफी बेहतर हों।